Tervetuloa Isännän pöydässä -ohjelmaan. Olen Martti Ojares -
ja vieraanani tänään on Aki Kangasmäki.
Tervetuloa Aki. - Kiitos.
Tämä on meidän toinen ohjelmamme. Ensimmäisessä kerroit, -
elämäsi ensimmäisestä puolikkaasta ja ehkä vähän enemmänkin.
Siinä oli paljon erityisiä hetkiä jo nuorena.
Autokolarissa olit jo periaatteessa kuollut -
mutta Herra otti sinut tänne palvelemaan Häntä.
Oli monia muitakin asioita, joissa Jumalan teot olivat ilmeiset.
Tässä toisessa ohjelmassa lähdemme tarkastelemaan paria esimerkkiä.
Ensimmäinen koski serkkuasi ja toinen sinua henkilökohtaisesti.
Mennäänkö tähän serkkusi kysymykseen?
Kyllä. Mennään vaan.
Minulla on serkku-poika. Hän oli peliriippuvainen mies.
Hän lankesi peliriippuvuuteen ja alkoholin suurkäyttäjäksi.
Hän ei jaksanutkaan elää ja ajatteli, että hän päättää päivänsä -
oman käden kautta.
Hän teki hirttosilmukan ja yritti hirttää itsensä -
mutta hän näki, että kaksi enkeliä katkaisi köyden.
Hän soitti omalle äidilleen tämän asian, -
ja äitinsä, eli äitini sisko, minun tätini, soitti minulle: -
"Aki, mene nopeasti Samin luo. Samilla on hätä."
Menin ja Sami oli siellä hädissään.
Kerroin, juttelin ja todistin, ja Sami teki uskonratkaisun, -
uudestisyntyi ylhäältä. Hänellä oli hyvä olo.
Sanoin: "Sami, ollaan nyt yhteydessä."
Pidimme yhteyttä, mutta siinä kävi niin, että Sami toisen kerran lankesi.
Toinen kerta oli tuhoisa. Hänelle tuli seitsemän pahempaa henkeä, -
jotka hän näki. Ne olivat tyttöjen, naisten muodossa.
Ne elivät Samin kanssa päivittäin ja hetkittäin.
Ne kiduttivat ja pakottivat Samin tekemään kaikkia järjettömyyksiä.
Eräänä päivänä yksi näistä pahoista kirjoitti lapun ja sanoi Samille: -
"Nyt mennään paratiisiin yhdessä."
Sami ajatteli, että nyt mennään ja teki taas hirttoköysiasian.
Sitä ennen hän soitti omalle äidilleen ja sanoi: "Olen lähdössä paratiisiin."
Äiti soitti ambulanssin ja hänet vietiin sairaalaan, -
Seinäjoen sairaalaan. Siellä Jeesus ilmestyi Samille.
Jeesus kertoi Samille: "Lähde heti pois täältä ja mene Akin ja Maaritin luo."
Sami karkasi sairaalasta ja tuli monien mutkien kautta meille.
Pahat enkelit yrittivät estää hänen auton hakua omasta kodista.
Ne heittivät Samin ojaan, ja kun hän pääsi autolle, eivät antaneet tankata.
Ottivat aina bensaletkun, ettei saisi tankattua.
Lopuksi, kun Sami sai tankattua auton, hän kysyi pahoilta enkeleiltä:
"Tuletteko tekin Akin ja Maaritin luo?"
Ne olivat vastanneet, ettei heillä ole lupa tulla sinne.
Ne jäivät Seinäjoelle, Sami tuli meille ja oli meillä kaksi yötä ja päivää.
Sami vapautui. Jeesus antoi ohjeita, kuinka aina tehdään.
Sami aina rukoili ja hän sai syvän kosketuksen.
Siitä nyt on aikaa muutama vuosi ja Sami on täysin vapaa.
Kysyisin sinulta tästä. Kun kuuntelin sinua, niin puhut demoneista.
Puhutaanko tänä päivänä hengellisissä piireissä demoneista?
En ole kuullut. Ihmiset pelästyvät.
Ja ne ovat todellisia. - Aivan todellisia.
Tavallaan, kun tuossa ajattelin, niin pimeyden henkivalta suunnitteli, -
ihan niin kuin rationaaliset ihmiset suunnittelevat, -
miten tästä ihmisestä päästään niin, että hän menee helvettiin. - Kyllä.
Jos ei ole Puolustajaa, kuten hänellä oli tässä. Jeesus ilmestyi hänelle.
Joku oli rukoillut hänen puolestaan. - Kyllä.
Tämä on opetus tästä. Jos ei ole todellista Puolustajaa, -
vihollinen kyllä nielee.
Kyllä. Ja tulee äkisti ja salakavalasti.
Tämä pitäisi hengellisessä kentässä huomata.
Kaikkien sananjulistajien ja kaikkien, joille on uskottu kertoa Jeesuksesta.
Me opetimme Samille, kuinka hän pysyy vapaana -
ja miten hän taistelee uskossa Jeesuksen avulla. Hän on näin tehnyt.
Hän on nyt onnellinen? - Onnellinen mies.
Mennään hyvin tuoreeseen vakavaan asiaan, -
jossa sinusta vihollinen halusi päästä eroon.
Se oli maaliskuussa 2023.
Kyllä. Näin oli.
Aloitin sellaisen uuden harrastuksen kuin kädenvääntö.
Kävin muutaman kerran, seitsemän kertaa -
Jurvan urheilijoiden treeneissä harrastamassa kädenvääntöä.
Oli suomenmestaruuskilpailut ja kysyin valmentajalta: -
"Voiko sinne näin tuoreetkin tulla?" Kyllä voi ja menin sinne mukaan.
Siellä tapahtui niin, että olin vääntämässä kättä.
Sekunti meni ja kaikki pimeni vääntöhetkessä.
En kerennyt huutamaan Jeesusta, -
en äitiä, en isää, en Maaritia, en ketään avuksi.
Siinä silmänräpäyksessä kaikki pimeni.
Kun minun fyysiset silmäni sulkeutuivat, -
samanaikaisesti hengelliset silmät aukesivat.
Näin, että olin 'odotussalissa'.
Olen kutsunut sitä 'lentokenttäterminaaliksi'.
Siellä istuskelin, kuten tässä istutaan, mutta olin vähän kuin ilmassa.
Kuvattiinko se televisioon tai jonnekin?
Kyllä. Siinä kävi niin, kun minulle tapahtui tämä asia...
Vaimoni oli vienyt minut sinne Kurikka-hotelliin.
Kun se on pieni hotelli ja vähän parkkipaikkoja, -
niin vaimoni vei minut sinne ja sovimme, että hän tulee hakemaan.
Sieltä on 12 minuutin matka meille kotiin.
Ne kisat tosiaan alkoivat, ja kaksi tytöistäni oli Jyväskylässä.
Toinen tytöistä oli avannut kännykän jostain syystä.
Ei hänellä ollut syytä, miksi aukaista.
Hän aukaisi kännykän ja siellä oli livestream kädenvääntökilpailuista.
Ensimmäisenä hän näki tutut tennarit.
Ne oli minun uudet lenkkarit, kisaa varten ostetut.
"Samanlaiset lenkkarit kuin iskällä, ja siellä makaa mies maassa."
Sitten hän oli kuullut: "Aki, kuuletko?" Ja lähetys oli katkennut.
Tyttäreni, Kiia, soitti heti vaimolleni, Maaritille, -
ja sanoi: "Oletko kisoissa mukana?
Nyt on jotain tapahtunut iskälle. Ne lenkkarit on siellä."
Maarit sanoi: "Vein vain ja sovimme, että menen hakemaan."
"Mene heti sinne katsomaan. Nyt on jotain tapahtunut."
Maarit lähti saman tien ja kun pääsi perille -
elvytystä oli mennyt jo 20 minuuttia.
Sinulla oli sydän pysähtynyt? - Joo. Sydän oli pysähtynyt, -
enkä ollut hengittänyt. Olin kuollut mies. Siinä maassa makasin.
Onko sinulla käsitystä, mitä kaikkea tapahtui -
sen parinkymmenen minuutin aikana?
Lääkärinlausunnon mukaan elvytys oli kestänyt 27 minuuttia.
Sen ajan olin kuolleena.
Minä en tiedä, vaimoni tietää, mitä kaikkea olin puhunut.
Mutta puhuin siitä, että näin siellä odotustilassa kahdenlaista väkeä.
Oli sellainen, missä itse olin, josta lähti portaat ylöspäin -
ja kirkas valo loisti oven takaa.
Toinen porukka oli semmoinen, joka lähti kuin luiskana alaspäin.
Se oli suuri joukko ihmisiä. He puhuivat rivoja ja rallattelivat.
Mietin, onkohan heiltä viety järki, -
kun eivät ymmärrä, mihin ovat menossa.
Joka tapauksessa, kun tällainen tapahtui kilpailualueella -
niin sehän on julkinen koko Suomessa. - Kyllä.
Minkälaisia palautteita -
tai yhteydenottoja ja havaintoja tekivät viranomaiset -
ja kaikki kisanjärjestäjät?
Olen saanut sellaista palautetta, että olen pelästyttänyt kaikki.
Se oli hyvä, että siellä oli se defibrillaattori, -
jolla he kaksi kertaa iskivätkin.
Sitten tämä kädenvääntöporukka jatkoi koko ajan.
Yksi jatkoi, toinen lopetti ja toinen jatkoi.
Siellä oli vahvoja miehiä, jotka elvyttivät eivätkä antaneet periksi.
Siinä oli sellainen peräänantamattomuus myös mukana.
Kun tulit tajuihisi, mitä itse ajattelit?
Tulin tajuihini noin neljä tuntia siitä tapahtumasta -
Seinäjoen keskussairaalan teho-osastolla.
Siinä oli vaimoni ja kaikki lapset ympärillä.
Aluksi olin jotenkin niin pyörryksissä.
Olin kuulemma koko ajan puhunut ja evankelioinut siellä sairaalassa -
ja ambulanssimatkalla.
En itse tiedä mitään, mutta pari kuukautta sitten -
eräs naisihminen tuli sanomaan, -
että he vieläkin siellä teho-osastolla, missä hän oli käynyt, -
puhuvat minusta.
Jotakin hyvää on täytynyt Jeesuksen minun kauttani puhua. - Kyllä.
Oletko ajatellut, mikä mahtoi olla Jumalan tarkoitus, -
että palauduit, eikä tullut aivoihinkaan mitään seurauksia.
Joo. Kun pääsin tapaamaan Jeesusta, -
niin Hän puhdisti minun aivoni siinä hetkessä.
Ymmärsin jälkeenpäin, että näin Hän teki, -
koska minulla olisi jäänyt hapenpuutteesta...
Vaimo jo ajattelikin: "Pääseekö tuo mies enää liikkumaan.
Pääseekö sängystäkään ylös." Mutta olin terävä kuin partaveitsi.
Joo. Kun meidän pitää kertoa Herran hyvistä teoista, -
niin tässä kerromme, että Jumala tekee tätä tänä päivänä.
Kun Hän parantaa, ei jää valuvikoja tai hoitovirheitä.
Hän myös paransi sellaisesta, kun on tullut, -
sanon, että 'suomukset'. On tullut 'harsoa'.
Eli on tullut menneisyydessä loukkaantumista, -
anteeksiantamattomuutta ja ylpeyttä sun muuta.
Hän saman tien otti ne kaikki pois.
Kertoi vielä minulle, näillä sanoilla, että jos nyt tulee ilkeitä puheita, -
ne eivät tule minuun kohdistumaan -
vaan Hänen harsonsa pilvi ottaa ne itselleen.
Nyt on yli puoli vuotta mennyt ja nyt on ollut aivan toisenmoista tämä meininki.
Onko perhekin noteerannut?
Perhehän sanoo, että minua on nyt niin helppo käsitellä.
Olen täynnä Jumalan rakkautta ja lempeyttä ja hyvyyttä.
Aivan kuin pieni lapsi.
Nämä kaksi vahvaa esimerkkiä -
vievät ainakin minut kysymään, -
mitä meidän pitäisi Suomen kansassa havainnoida ja tuoda esille, -
kun tämä kansa elää erillään Jumalasta?
Se on luopunut Jumalasta.
Raamatussa sanotaan, että kaikille maksetaan palkka sen mukaan, -
mitä on tehnyt.
Minkälaisia asioita sinulle tulee mieleen -
ja mitä meidän pitäisi tuoda esiin, jotta tämä kansa ei menisi perikatoon?
Minä olen päässyt lapsenuskossa lähelle Jeesusta, -
niin kuin pienenä poikanakin. Olen kuullut Hänen ääntään -
ja Hän on antanut minulle kaksi ohjetta.
Jos tämä kansa nöyrtyy, kuten 2. Aikakirja 7:14 sanoo, -
ja lähtee uudelleen Hänen tielleen.
Tällä hetkellä vain noin 2 prosenttia on kokosydämisesti antautunut.
Jeesus sanoi vielä näinkin: "Miljoonia rukouksia on rukoiltu -
sielunvoimissa ja vihollisen voimissa. Hän ei kuuntele sellaisia.
Hän kuuntelee niitä, jotka ovat aitoja, -
kokosydämisesti ja lapsenkaltaisesti rukoilevat.
Jeesus on antanut...
Hän kertoi, että nyt on tapahtumassa niin, -
että nämä enkelit, jotka ovat Suomen ja Venäjän rajalla, -
Hän tulee vahvistamaan ja suurentamaan näitä joukkoja, -
jos Suomen kansa nöyrtyy -
ja lähtee tosiaan aidolla tavalla Hänen puoleensa ja huutaa apua -
ja kääntyy kokosydämisesti Hänen puoleensa.
Mutta toinen vaihtoehto, mitä Hän kertoi minulle, -
ja nämä ovat, mitä Hän minulle kertoi.
En ole tästä aiemmin muuta kuin oman perheen keskuudessa sanonut.
Hän kertoi, että Hän sallii toisena vaihtoehtona -
maantieteellisten rajojen päällekkäisyyden.
Tulee käymään niin, että Suomikin jakaantuu maantieteellisesti.
Jää kylmä puoli, itäpuoli on kylmä puoli, niin Hän kertoi.
Että tämmöiset mahdollisuudet.
Jumala usein sanoo, että Hän antaa ihmiselle valinnan paikan.
Nyt on Suomellakin ns. etsikkoaika -
valita Jeesus tai antikristus. - Niin on.
Tämä on todella vakavaa puhetta. - Tämä on.
Mietin voinko edes sanoa tätä mutta minä nyt sanoin, -
koska silloin olen kuuliainen sille, mitä Jeesus kertoi.
Se, että ihmiset tietämättömyyttään joutuvat...
Jos he olisivat tienneet, kuulleet Jeesuksesta.
Tullaan tähän evankeliointiin, -
joka on myös sinun sydämelläsi hyvin vahvasti. Mitä haluat siitä sanoa?
Haluan nyt sitä kertoa, -
että jokaisessa kaupungissa ja kunnassa, kun on seurakuntia, -
jokainen pastori menee polvilleen.
Jaakobin painilla lähdetään yksisydämisesti, -
että tulee yksi sydän, sielu ja keskinäinen yhteys ja rakkaus.
Ja syntyy kirkastettuja seurakuntia, -
missä kaikki rakkaudellisesti ottavat huomaansa ihmisiä, -
jotka eivät ole niin onnellisessa tilassa, että tuntisivat Jeesuksen.
He lähtevät ja menevät turvapaikkoihin ja turva-alueille, -
koska näkevät, ettei seurakunnan väki ole enää piilossa.
Tällä hetkellä he ovat tavallaan piilossa, eivätkä ihmiset noteeraa, -
kun oikein mitään ei tapahdu.
Parantumisihmeitä alkaa tapahtua, kun tulee yhtenäisyys.
Sairaaloista alkavat potilaat vähentyä, -
kun Jeesuksen toiminta alkaa radikaalisti myös Suomessa.
Onko sinulla vastausta siihen, mitkä ovat ne pidäkkeet, -
esteet tänä päivänä, evankeliumin eteenpäin menemiselle?
Sotien aikana oli presidenttejä, jotka olivat aitoja uskovia.
He kehottivat kansaa nöyrtymään ja kunnioittamaan, -
Raamattua lukemaan ja oikein aidosti rukoilemaan.
Tällä hetkellä tulee tapahtumaan niin, -
uskomme niin, että tulee uskovia johtajia, -
jotka alkavat toimimaan Jumalan suunnitelmien ja ohjeiden mukaisesti.
Koska Jumalalle ei ole mieleen jumalattoman kuolema. - Ei ole.
Puhutaan vähän seurakunnista, -
koska seurakunta on syntynyt tavallaan alkuseurakunnasta.
Matkanvarrella on tapahtunut hyvin monenlaista.
Mikä mielestäsi on seurakunnan rooli tänä päivänä ja mikä pitäisi olla?
Tänä päivänä on... Olemme kierrelleet aika monissa paikoissa.
Olemme saaneet käydä todistamassa Jumalan ihmeistä, -
mitä on tapahtunut. Joissakin on valitettavasti niin, -
että jopa ristisanatehtäviä on penkissä tehty.
Kyllä tuntuu vähän surulliselta. Senhän täytyisi olla niin, -
että rukouksen hengessä kokoonnutaan yhteen.
Ja rukouksen hengessä oikein elävällä tavalla, -
aidolla tavalla käännytään ja huudetaan Jumalan puoleen.
Jos yksi jäsen kärsii, niin kaikki kärsivät hänen kanssaan, -
kuten Raamatussa sanotaan, -
ja iloitaan yhdessä saaduista voitoista.
Jo ensimmäisessä ohjelmassa toit esiin sen, -
että selvisit autokolarista ilman, että tapahtui mitään vahinkoa, -
vaikka olit oikeastaan kuollut.
Sen jälkeen sinulla oli hyvin läheinen puheyhteys Jeesuksen kanssa.
Avaapa tätä, kun monet eivät varmaan tiedä sitä, -
miten Pyhä Henki kommunikoi meidän kanssamme.
Kun sinulle se on arkipäivää, niin avaa sitä opetuksellisesti.
Minä rukoilen päivittäin. En rukoile kaavojen mukaan.
Minä kiittelen, tosi paljon kiittelen. Luen Raamattua.
Monet ovat sanoneet: "Miksi minulle ei Jeesus puhu?"
Olen sanonut: "Siinä on Raamattu.
Hän puhuu koko ajan Raamatun sivujen kautta."
Kun olen rukoillut ja lukenut Sanaa, Herra on alkanut avaamaan korvia.
Eli Hän puhuu, kuten me puhumme tässä.
Korvat on meille annettu, että me kuulemme.
Silmät on annettu, että näemme.
Sitten Hän alkaa yliluonnollisesti näyttämään ilmestyksessä -
erilaisia tilanteita joko yöaikaan tai kun istutaan ja ollaan, -
niin yhtäkkiä alkaakin tulla kuin elokuvasta, -
alkaa näkemään, mitä Hän haluaa hetkessä tehdä.
Hän voi näyttää jonkun ihmisen kasvot, kenen puolesta rukoilla.
Hän voi näyttää kadun, mihin pitää ajaa autolla.
Hän ei pakota vaan sanoo: "Siellä olisi sellainen tehtävä."
Onko sinulla näistä esimerkkejä, missä Jeesus on kehottanut -
rukoilemaan ja on tapahtunut jotain, jonka takia sinun piti rukoilla.
Joo. Sellainen kuin Kalle Päätalo. Hän oli kirjailija.
Hänen kohdallaan Jeesus... ja olen varma, että hän selvisi taivaan kotiin.
Siinä on yksi esimerkki julkisuuden henkilöistä.
Keskustelimme, että Hän kutsuu jonkun ihmisen, -
ja näin on tapahtunut. - Kyllä.
Ennen kuin annan sinulle vapaan sanan; -
Kun sinulla on niin paljon esimerkkejä,
niin onko vielä joku, joka todistaa Jumalan ihmeestä?
Joo. Olin täällä Etelä-Suomessa eräässä seurakunnassa.
Siellä Jeesus sanoi: "Tänne tulee pian nuori tyttö äitinsä kanssa.
Mene heti juttelemaan heidän kanssaan."
Hän näytti minulle äidin ja tyttären.
Se oli iso seurakunta ja se tuli aivan täyteen ihmisiä.
Menin istumaan penkkiin, ja yhtäkkiä Jeesus sanoi: -
"Unohditko äidin ja tyttären?"
Sanoin: "Niin", ja aloin katsella ympärilleni.
Jeesus oli tuonut heidät minun selkäni taakse istumaan.
Minä käännyin, ja sillä tytöllä oli kädet siteissä.
Jeesus sanoi: "Kysy, mitä hänelle on tapahtunut."
Tein ohjeiden mukaan ja kysyin: "Miksi sinulla on nuo rätit käsissä?"
Hän oli juuri päässyt sairaalasta.
Oli Helsingin rautatieasemalla yrittänyt itsemurhaa, -
oli aukaissut ranteet, ja hänet oli löydetty.
Äiti oli tuonut hänet seurakuntaan.
Kysyin: "Haluatko jutella tästä asiasta?"
Ne saarnaajat, jotka siinä olivat, sanoivat: -
"Älä mene sen kanssa.
Tyttö on paholaisen palvelijoita. Älä koske, äläkä ollenkaan."
Kun kuuntelin vain Jeesusta ja Hänen ohjeitaan, sanoin tytölle: -
"Meidän on mentävä ylös kahvihuoneeseen.
Mennään sinne juttelemaan." Hän tuli -
ja minä todistin oman todistukseni hänelle.
Sitten Jeesus sanoi: "Kosketa hänen käsiinsä."
Kun kosketin käsiin, itsemurhahenki yritti tulla minuun hänestä.
Tuli tähän asti.
En lopettanut vaan pidin kädestä kiinni -
ja sanoin, mitä Jeesus pyysi sanomaan, -
miten se henkivalta ajetaan ulos. Tein niin kuin Hän pyysi.
Tämä tyttö vapautui saman tien siitä henkivallasta.
Ja saman tien Jeesus sanoi: "Laita käsi otsalle." Minä laitoin -
ja hän täyttyi Pyhällä Hengellä.
Hän uudestisyntyi. Hän luki syntisen rukouksen.
Siinä oli nopea ja äkkinäinen kohta, mikä nyt tuli mieleen.
Tässä nähdään, miten hyvä Jumala meillä on.
Kello on mennyt niin, että aikaa on vain puoli minuuttia -
sanoa katsojille jotain.
Jeesus sanoi tässä, kun keskustelimme, -
että nyt Hän nostaa Suomesta pienet lapset esirukoilemaan.
Kaikki vanhemmatkin tulevat ihmettelemään, -
mitä lapset lausuvat suustaan. Jeesus tulee -
heidän sisälleen asumaan ja vanhemmat tulevat pelastumaan -
monissa perheissä pienten lasten kautta.
Kiitos. Tämä oli hyvä lopetus. - Tämä tuli äsken.
Ihanko totta? - Ihan äsken. - Aamen.
Kiitos näistä kahdesta ohjelmasta.
Minä luulen, tai tiedän, että tapaamme myöhemminkin.
En tiedä, missä kaikissa merkeissä, mutta Herra antoi minulle tämän, -
että tulemme jatkamaan. - Kiitos paljon.
Oli kunnia päästä tulemaan tänne.
Mikäli tämä ohjelmasarja on koskettanut sinua, -
voit olla tukemassa sen tuottamista.
Voit soittaa numeroon 0600-02030.
Puhelun hinta on noin 13 euroa.
Voit myös lahjoittaa ruudussa näkyvälle pankkitilille -
käyttäen viitettä 8617. Kiitos tuestasi.
Tekstitys: A. Eskola